Έριχ Χόνεκερ

Ο Έριχ Χόνεκερ (γερμανικά: Erich Ernst Paul Honecker, 25 Αυγούστου 1912 - 29 Μαΐου 1994) ήταν Γερμανός πολιτικός.

Το 1971 ανέλαβε τον τίτλο του πρώτου γραμματέα του Ενιαίου Σοσιαλιστικού Κόμματος Γερμανίας (ΕΣΚΓ) της Λαϊκής Δημοκρατίας της Γερμανίας, τον οποίο και διατήρησε για πολλά χρόνια, έως τις 18 Οκτωβρίου του 1989, όταν καθαιρέθηκε από όλα του τα αξιώματα. Πέθανε στο Σαντιάγο της Χιλής το 1994.

Ο Έριχ Χόνεκερ είναι ίσως ο διασημότερος και πιο αναγνωρίσιμος ηγέτης της πρώην Ανατολικής Γερμανίας. Έμεινε γνωστός για την προσήλωσή του στις αρχές του κομμουνισμού και την συνεχή αντίστασή του σε υποχωρήσεις. Ο Χόνεκερ υποστήριζε σταλινικές θεωρίες και το καθεστώς του, ιδιαίτερα τα τελευταία χρόνια, θεωρήθηκε στυγνό και καταπιεστικό.

 Πρώτα χρόνια 
Ο Έριχ Χόνεκερ γεννήθηκε στις 25 Αυγούστου 1912 στο Ζάαρλαντ, Γερμανία, και ήδη από το 1926 ήταν πολιτικά οργανωμένος, πρώτα στην Ένωση Κομμουνιστικής Νεολαίας Γερμανίας (ΕΚΝΓ) και μετά στο Κομμουνιστικό Κόμμα Γερμανίας. Παράλληλα μαθαίνει την τέχνη του κατασκευαστή στεγών στα 1928-1929, ενώ φοιτεί και στη Διεθνή Σχολή Λένιν στη Μόσχα το 1930-1931. Το 1935 συλλαμβάνεται από τους Ναζί και φυλακίζεται μέχρι το 1945.

 Μετά τον πόλεμο 
Το τέλος του πολέμου, τον βρίσκει γραμματέα της νεολαίας της ΚΕ του ΚΚΓ (1945-1946) και ύστερα πρόεδρο της Ελεύθερης Γερμανικής Νεολαίας (ΕΓΝ) μέχρι το 1955. Από το 1958 μέχρι το 1989 ήταν μέλος του ΠΓ της ΚΕ του Ενιαίου Σοσιαλιστικού Κόμματος Γερμανίας (ΕΣΚΓ).

 Περίοδος της ΛΔΓ 
Το 1971 γίνεται πρώτος γραμματέας και πρόεδρος του Συμβουλίου Εθνικής Άμυνας, ενώ το 1976 αναλαμβάνει Γενικός Γραμματέας της Κεντρικής Επιτροπής του Ενιαίου Σοσιαλιστικού Κόμματος Γερμανίας (ΕΣΚΓ) και Πρόεδρος του Κρατικού Συμβουλίου της Γερμανικής Λαοκρατικής Δημοκρατίας μέχρι τις 18 Οκτωβρίου του 1989, όταν καθαιρέθηκε από όλα του τα αξιώματα. Στις 3 Δεκεμβρίου του 1989 προσχώρησε στο Κομμουνιστικό Κόμμα Γερμανίας που επανιδρύθηκε. Πιστός στις αρχές του και στην πραγματοποίηση της ιδέας του σοσιαλισμού σε γερμανικό έδαφος μέχρι το τέλος της ζωής του, ο Χόνεκερ κρατήθηκε άλλες 169 ημέρες μέχρι το 1993, στις φυλακές Μοαμπίτ του Βερολίνου, κατηγορούμενος από την ομοσπονδιακή κυβέρνηση για το θάνατο Ανατολικογερμανών πολιτών. Τελικά απελευθερώθηκε το 1993, λόγω της επιβαρυμένης κατάστασής της υγείας και του παραχωρήθηκε άσυλο στη Χιλή, όπου έζησε τα τελευταία έτη της ζωής του. Ο Χόνεκερ απεβίωσε στις 29 Μαΐου 1994 στη Λα Ρέινα της Χιλής από καρκίνο του ήπατος. Την περίοδο της διακυβέρνησής του, κατάφερε να αναγνωριστεί η Ανατολική Γερμανία κυρίαρχο και ανεξάρτητο κράτος-ισότιμο της τότε Δυτικής Γερμανίας, ενώ τιμήθηκε και με τον τίτλο του Ήρωα της Σοβιετικής Ένωσης.

 Παραπομπές 

 Περαιτέρω ανάγνωση 
 Bryson, Phillip J., and Manfred Melzer eds. The End of the East German Economy: From Honecker to Reunification (Palgrave Macmillan, 1991).
 Childs, David, ed. Honecker's Germany (London: Taylor & Francis, 1985).
 Collier Jr, Irwin L. "GDR economic policy during the honecker era." Eastern European Economics 29.1 (1990): 5–29.
 Dennis, Mike. Social and Economic Modernization in Eastern Germany from Honecker to Kohl (Burns & Oates, 1993).
 Dennis, Mike. "The East German Ministry of State Security and East German Society During the Honecker Era, 1971–1989." in German Writers and the Politics of Culture (Palgrave Macmillan, London, 200)3. 3–24 on the STASI
 Fulbrook, Mary. (2008)  The People's State: East German Society from Hitler to Honecker. Yale University Press.
 Grix, Jonathan. "Competing approaches to the collapse of the GDR: ‘Top‐down’ vs ‘bottom‐up’," Journal of Area Studies 6#13:121–142, DOI: 10.1080/02613539808455836, Historiography.
 Lippmann, Heinz. Honecker and the New Politics of Europe (New York: Macmillan, 1972).
 McAdams, A. James. "The Honecker trial: The East German past and the German future." Review of Politics 58.1 (1996): 53–80.  online
 Morley, Nathan. The Man who Built the Berlin Wall. The Rise and Fall of Erich Honecker. (Pen and Sword, 2023)
 Weitz, Eric D. Creating German Communism, 1890–1990: From Popular Protests to Socialist State (Princeton UP, 1997).
 Wilsford, David, ed. Political Leaders of Contemporary Western Europe: A Biographical Dictionary (Greenwood, 1995) pp. 195–201.

 Κύριες πηγές 
 Honecker, Erich. (1981) From My Life. New York: Pergamon, 1981. .

 Εξωτερικοί σύνδεσμοι 


 Honecker im Internet (in German)
 www.warheroes.ru – Erich Honecker (in Russian)
 Welcoming Address to 1979 Session of the World Peace Council Erich Honecker's speech to the WPC
 A Successful Policy Seared to the Needs of the People Volkskammer pamphlet including material by Honecker

Κατηγορία:Γερμανοί πολιτικοί
Κατηγορία:Ήρωες της Σοβιετικής Ένωσης
Κατηγορία:Πολιτικοί της Ανατολικής Γερμανίας
Κατηγορία:Γερμανοί άθεοι
Κατηγορία:Γερμανοί κομμουνιστές
Κατηγορία:Εξόριστοι πολιτικοί